EstWell seminar Käitumisgeneetika labor: Tervise mõistmine läbi käitumise ja geneetika
2026-04-07 11:00 - 12:00 (Europe/Tallinn)
Seminar algab Kerli Ilvese ülevaatega isiksuse geneetikast ja põhjuslikest seostest tervisega.
Seejärel Gerly Tamm näitab, kuidas polügeensete skooride abil ennustada depressiooni ja milline on seal stressirikaste elusündmuste roll.
Birgit Malken kombineerib nii fenotüübilisi kui genotüübilisi masinõppe mudeleid, et mõista kaalulanguse edukust.
Sama küsimust uurib ka Kari Kuulman, kes teeb sünteesi ülevaateartiklitest.

EstWell seminar Emotsioonide reguleerimine kui tööriistakast: tähendus psühholoogilisele tervisele
2026-04-21 11:00 - 12:00
Esineja: Kaitlyn M. Werner, Tartu Ülikooli afekti ja regulatsiooni uurimisrühma teadur
Emotsioonide reguleerimine kujundab seda, kuidas inimesed väljakutsetega toime tulevad ja oma psühholoogilist heaolu säilitavad. Samas saavad inimesed oma emotsioone reguleerida hämmastavalt mitmekesistel viisidel, mis avalduvad erinevates olukordades erinevalt.
Selles ettekandes vaatlen regulatsioonistrateegiaid kui „tööriistakasti“ ja uurin kogemuse väljavõtte andmestikul, kuidas selle suurus seostub reguleerimise mustritega (sh varieeruvus, strateegiate kombinatsioonid).
Lõpetuseks arutlen selle vaatenurga tähenduse üle emotsioonide reguleerimise ja vaimse tervise ja heaolu mõistmisel.

Minikonverents „Kas heaolu kasvab koos vanusega?“
2026-04-29 15:00 - 16:30 | Lossi 36, ruumid 205-206, Lossi 36, Tartu, Estonia
HeaEesti uuringu esimese laine tulemusi tutvustav esimene minikonverents „Kas heaolu kasvab koos vanusega?“ toimub 29. aprillil kell 15.00-16.30 Tartus Lossi 36 ruumis 205, 206 ja veebis (veebilink saadetakse osalejatele).
Palun registreeri ennast soovitavalt enne 23. aprilli siin.
Kuulamiseks on ettekanded järgmistel teemadel: vanus ja heaolu; vaimse tervise profiilid; isiksus ja heaolu; demokraatia ja heaolu; meedia ja heaolu; sotsiaalmeedia ja heaolu; tervise kirjaoskus ja heaolu.
Ettekandeid teevad:

Liisa Talving, Tartu Ülikooli võrdleva poliitika kaasprofessor
Uku Vainik, Tartu Ülikooli käitumisgeneetika professor
Ragne Kõuts-Klemm, Tartu Ülikooli ajakirjandussotsioloogia kaasprofessor
Katrin Tiidenberg, Tallinna Ülikooli Balti filmi, meedia ja kunstide instituudi osaluskultuuri professor
Riina Hallik, TalTechi e-tervise keskuse lektor
Oliver Nahkur, Tartu Ülikooli sotsiaalse heaolu uuringute teadur

Modereerib HeaEesti uuringu juht Mare Ainsaar.
Pärast ettekandeid, kell 16.30 ootavad suupisted ja vein.

EstWell seminar Arengu ja hariduse uurimisrühm
2026-05-05 11:00 - 12:00

EstWell seminar Tähelepanu, aju ja kognitsiooni uurimisrühm
2026-05-19 11:00 - 12:00

EstWell seminar Interaktsioonidisaini uurimisrühm
2026-06-02 11:00 - 12:00

EstWell seminar Rahvatervise uurimisrühm
2026-06-16 11:00 - 12:00

EstWell aastakonverents
2026-08-17 10:00 - 2026-08-19 17:00
